पाएं अपने शहर की ताज़ा ख़बरें और फ्री ई-पेपरडाउनलोड करें
बिसलरी के विज्ञापन का कॉलेज शिक्षकों ने भी विरोध किया है। रुक्टा (राष्ट्रीय ) के महामंत्री डॉ.सुशील कुमार बिस्सु ने बिस्लेरी इंटरनेशनल प्राइवेट लिमिटेड के मुख्य कार्यकारी अधिकारी को शिक्षक गरिमा के विरुद्ध जारी किए गए बिस्लेरी बोतल के ‘कॉन्टैक्टलेस वाटर’ विज्ञापन को तुरंत प्रत्याहारित करने और शिक्षक समुदाय से क्षमा मांगने का पत्र भेजा है।
पत्र में लिखा गया है कि यह शर्म और दुख की बात है कि यह विज्ञापन उस भारतवर्ष में बना है, जहां गुरु को ब्रह्मा, विष्णु और महेश के समकक्ष माना जाता है। जिस देश में गुरु को गोविंद से बड़ा मानते हुए गुरु की पूजा की जाती है और गुरु पूर्णिमा मनाई जाती है, उस देश में बिस्लेरी इंटरनेशनल प्राइवेट लिमिटेड ने व्यवसायिक लालसा के तुच्छ स्वार्थ की पूर्ति के लिए अपने विज्ञापन में शिक्षकों की गरिमा को गिरा कर, उनका मजाक बना कर अपने विज्ञापन में पेश कर एक गंभीर अपराध किया है।
प्रदेशाध्यक्ष डॉ.दीपक शर्मा ने बताया कि पत्र की प्रतिलिपि शिक्षा मंत्री के साथ सूचना एवं प्रसारण मंत्री को भी भेजी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn